ŽUPANIJSKI SUD U ZADRU

Komisija za provedbu oglasa

Poslovni broj: 7. Su-217/2021-14

Zadar, 1. lipnja 2021.

Komisija za provedbu oglasa Županijskog suda u Zadru objavljuje

VRIJEME ODRŽAVANJA TESTIRANJA, PRAVNE IZVORE I NAČIN TESTIRANJA KANDIDATA

prijavljenih na oglas za prijam službenika u državnu službu na određeno vrijeme na radno mjesto

**administrativni referent – sudski zapisničar 2 (dva) izvršitelj/ica**

objavljen 18. svibnja 2021. na internet stranicama Ministarstva pravosuđa i uprave, Hrvatskog zavoda za zapošljavanje i Županijskog suda u Zadru.

Testiranje iz provjere znanja sposobnosti i vještina bitnih za obavljanje poslova radnog mjesta: Sudski poslovnik i provjera poznavanja, sposobnosti i vještina bitnih za obavljanje poslova administrativnog referenta – sudskog zapisničara (prijepis) održati će se

**8. lipnja 2021. u 8,30 sati**

**u Županijskom sudu u Zadru, Borelli br. 9, soba 326/III.**

Testiranje će trajati 30 minuta.

Kandidati koji ispunjavaju formalne uvjete iz oglasa mogu pristupiti testiranju. Popis kandidata je objavljen na internet stranici suda http://sudovi.pravosudje.hr/zszd

Kandidati koji ostvare dovoljan broj bodova na pisanom testiranju će pristupiti provjeri provjera poznavanja, sposobnosti i vještina bitnih za obavljanje poslova administrativnog referenta – sudskog zapisničara (prijepis) te potom razgovoru (intervju) s Komisijom.

Pravni i drugi izvori za pripremanje kandidata za testiranje:

- pisana provjera poznavanja osnova Sudskog poslovnika ("Narodne novine" broj 37/2014, 49/2014, 8/2015, 35/2015, 123/2015, 45/2016, 29/2017, 33/2017, 34/2017, 57/2017, 101/2018, 119/2018, 81/2019, 128/2019, 39/2020, 47/2020, 138/2020 i 147/2020).

- provjera poznavanja, sposobnosti i vještina bitnih za obavljanje poslova radnog mjesta na koje se primaju (prijepis),

Način testiranja:

Po dolasku na testiranje od kandidata će biti zatraženo predočenje isprave radi utvrđivanja identiteta. Kandidati koji ne mogu dokazati identitet, ne mogu pristupiti testiranju. Nakon utvrđivanja njihovog identiteta kandidati će se pismeno testirati. Kandidati su dužni pridržavati se utvrđenog vremena i rasporeda testiranja.

Za svaki dio testiranja kandidatima se dodjeljuje 0 do 10 bodova. Smatra se da su kandidati zadovoljili na testiranju ako su za svaki dio provjere znanja, sposobnosti i vještina dobili najmanje 5 (pet) bodova.

Za pismenu provjeru znanja kandidatima se dodjeljuje određeni broj bodova od 0 do 10 za svako područje testiranja.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija bez odobrenja osobe koja provodi testiranje

- razgovarati s ostalim kandidatima niti na drugi način remetiti koncentraciju kandidata.

Ako pojedini kandidat ne poštuje pravila testiranja biti će udaljen iz prostorije, a njegov rezultat Komisija neće priznati niti bodovati.

Razgovor (intervju) s kandidatima:

Na razgovor (intervju) pozvat će se svi kandidati koji su zadovoljili na testiranju. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na razgovoru ako je dobio najmanje 5 bodova.

Komisija za provedbu oglasa